b'\n_START_ARTICLE_\nGallivespianer\n_START_PARAGRAPH_\nGallivespianere er et fiktivt folk i Philip Pullmans trilogi om Det gyldne kompas. Gallivespianere er en menneskelignende race fra et parallelt univers til vores og de bliver pr\xc3\xa6senteret i serien tredje del. De er meget sm\xc3\xa5, ikke st\xc3\xb8rre end en mands h\xc3\xa5ndsbredde. Som et forsvar for deres st\xc3\xb8rrelse, har de sporer p\xc3\xa5 bagsiden af deres h\xc3\xa6le, der kan levere et giftstof, der i v\xc3\xa6rste fald kan dr\xc3\xa6be og mindst lamme eller give intens smerte. Denne gift skal have tid til at blive lavet inde i Gallivespianeren, s\xc3\xa5 det bruges ikke s\xc3\xa5 ofte._NEWLINE_I Gallivespianernes univers, tjener de "store folk" (mennesker) Autoriteten og har gennem hele historien pr\xc3\xb8vet at tilintetg\xc3\xb8re det "lille folk" (Gallivespianerne) i den tro, at de var d\xc3\xa6moniske. P\xc3\xa5 grund af dette, har n\xc3\xa6sten alle Gallivespianere allieret sig med Lord Asriel i kampen mod Autoriteten og p\xc3\xa5 grund af deres st\xc3\xb8rrelse og fingerf\xc3\xa6rdighed med v\xc3\xa6rkt\xc3\xb8j, er de i stand til at lave maskiner der kan give konstant kommunikation, der dog bliver mest brugt af spioner. Gallivespianere er stolte og arrogante af natur, som kompenserer for deres st\xc3\xb8rrelse med deres massive egoer. De har det med at v\xc3\xa6re lidt mist\xc3\xa6nksomme og de er gode spioner, kun p\xc3\xa5 grund af deres st\xc3\xb8rrelse._NEWLINE_Gallivespianerne bruger forskellige omhyggelig-avlede arter af guldsmede til transport. De tager arternes larver hovedsaglig med til deres klaner, som hurtigt vokser til en voksen guldsmed. N\xc3\xa5r guldsmeden m\xc3\xb8der sin rytter, vil den v\xc3\xa6re lydig til sin d\xc3\xb8d. Gallivespianere har selv en meget kort levetid og lever ikke mere end 10 \xc3\xa5r, hvis de er raske og sunde._NEWLINE_I Ravkikkerten, er de mest sete Gallivespianere, spionerne Chevalier Tialys og Lady Salmakia. De bliver oprindelig sendt for at beskytte og vejlede Lyra og Will hen til Lord Asriel, men Lyra og Will har deres egne planer, og spionerne er magtel\xc3\xb8se overfor b\xc3\xb8rnene, s\xc3\xa5 l\xc3\xa6nge Will har "Skyggernes kniv". Spionerne og b\xc3\xb8rnene bliver dog til sidst venner og hj\xc3\xa6lper Will og Lyra p\xc3\xa5 deres rejse. De eneste 2 navngivne Gallivespianere, der ellers bliver n\xc3\xa6vnt i bogen, er Lord Roke, der bestemmer over spionerne fra Lord Asriels t\xc3\xa5rn, der er den centrale f\xc3\xa6stning for opr\xc3\xb8ret, og Madame Oxentiel, der overtager styringen efter Lord Rokes d\xc3\xb8d.'